Қазақстан Израильге қару эмбаргосын енгізуді қолдады!
"Қазақстан Израильге қару эмбаргосын енгізуді қолдады!" | "https://abai.kz/post/190055"
TITLE: Қазақстан Израильге қару эмбаргосын енгізуді қолдады!
URL: https://abai.kz/post/190055
META: "Қазақстан Израильге қару эмбаргосын енгізуді қолдады!" | "https://abai.kz/post/190055"
DATE: 04.11.2024
AUTHOR(s): Abai.kz
TOTAL WORDS: 131
TEXT: Түркия БҰҰ-дан Израильге қарсы қару-жарақ эмбаргосын енгізуді сұрады. Құжатқа 52 ел мен екі халықаралық ұйым, соның ішінде Қазақстан да қол қойды. Хатта Израильдің халықаралық құқықты бірнеше рет бұзғаны, нәтижесінде бейбіт тұрғындар – әйелдер мен балалардың жаппай қырылып жатқаны айтылған. Анадолы агенттігінің ақпаратына сүйенсек, Түркия бұл хатты 1 қарашада БҰҰ Бас хатшысы Антонио Гутерришке тапсырған. Тақырыпқы тұздық: Бүгін ҚР Сыртқы істер министрлігі Ливан аумағындағы өз азаматтарын эвакуациялағанын мәлімдеді. «Таяу Шығыстағы жағдайдың шиеленісуіне байланысты Президент Қасым-Жомарт Тоқаевтың тапсырмасымен, сондай-ақ Қазақстанның тиісті мемлекеттік органдарының көмегімен Ливаннан ҚР азаматтары мен олардың отбасы мүшелері эвакуацияланды. Аталған операция Стамбул және Дубай қалалары арқылы жүзеге асырылды, нәтижесінде 2024 жылғы 17-31 қазан аралығында Бейруттан Астана мен Алматыға 41 адам аман-есен оралды», - делінген хабарламада. Эвакуация ұрыс қимылдары аймағында қалған Қазақстан Республикасы азаматтарының құқықтары мен мүдделерін қорғау мақсатында жүргізілді. Abai.kz
